## Pravilnik o željezničkim stabilnim postrojenjima

### NN 5/1995 (23.1.1995.), Pravilnik o željezničkim stabilnim postrojenjima

# MINISTASRSTVO POMORSTVA, PROMETA I VEZA

Na temelju članka 3. stavka 2. Zakona o hrvatskim željeznicama
("Narodne novine", br. 53/94), ministar pomorstva, prometa i
veza donosi

## PRAVILNIK

### o željezničkim stabilnim postrojenjima

Članak 1.

Ovim Pravilnikom potanje se uređuje što se, u smislu članka
3. stavak 2. Zakona o hrvatskim željeznicama, smatra željezničkim
stabilnim postrojenjima.

Članak 2.

Pod donjim ustrojem pruge, smatraju se:

- geotehničke građevine (nasipi, usjeci, zasjeci, tuneli,
potporni zidovi, potporne i sidrene konstrukcije, odvodni sustavi, obložni
zidovi, zaštitne mreže, obloge, obaloutvrde, vodotočne građevine,
galerije i druge zaštitne konstrukcije. burobrani, snjegobrani, zaštitni
biljni pokrivač, peroni, ukrcajno-iskrcajne rampe, pristupne ceste,
kolodvorske površine, požarne ceste i manevarske staze),

- konstruktorske građevine (mostovi, vijadukti, podvožnjaci, pothodnici,
propusti, peronske nadstrešnice, okretaljke, prijenosnice, i kolosiječne
vage),

- cestovni i pješački prijelazi u istoj razini,

- pružna oprema (ograde, branici, prsobrani i pružne oznake)

Članak 3.

Pod gornjim ustrojem pruge, smatraju se:

- elementi gornjeg ustroja (vozne tračnice, vodilice, zaštitne
tračnice, izolacijski sastavi, pragovi, kolosiječni pričvrsni
i spojni pribor, zaštitne kape i naprave protiv klizanja tračnica,
kolosiječni zastor i betonski nosivi elementi,

- konstrukcije i uređaji gornjeg ustroja (skretnice, križišta, dilatacijske
naprave).

Članak 4.

Pod signalno-sigurnosnim uređajima, smatraju se:

- signalno-sigurnosni uređaji i postrojenja za osiguranje otvorene
pruge i kolodvora zajedno sa uređajima za proizvodnju, pretvaranje
i razdiobu električne energije za ta postrojenja,

- kolosiječne kočnice,

- uređaji za grijanje skretnica,

- Signalno-sigurnosni uređaji za osiguranje cestovnih prijelaza
u istoj razini.

Članak 5.

Pod telekomunikacijskim uređajima, smatraju se:

- telekomunikacijska postrojenja otvorene pruge i kolodvora zajedno
sa uređajima za proizvodnju, pretvaranje i razdiobu električne
energije za ta postrojenja,

- uređaji za žični i bežični prijenos govornih i pisanih
informacija, te komunikaciju i prijenos podataka s pripadajućim vanjskim
elementima i uređajima za napajanje.

Članak 6.

Pod elektro-energetskim uređajima, smatraju se:

- stabilna postrojenja elektrovuče sa EVP, PS i PSN, dalekovodima
za napajanje EVP, vodovima za spajanje EVP sa kontaktnom mrežom,

- kontaktna mreža sa vodičima, stupovima i priborom,

- uređaji za daljinsko i mjesno upravljanje napajanjem kontaktne
mreže,

- rasvjeta perona i kolosijeka na kolodvorima sa svim elementima do
priključka na javnu rasvjetu,

- visokonaponski priključci, transformacija i napajanje električnom
energijom objekata stabilnih postrojenja,

- uređaji za električno predgrijavanje vagona.

Članak 7.

Pod ostalim objektima, uređajima i opremom stabilnih postrojenja,
smatra se:

- računski centri i računala do sučeljavanja s
mrežom za prijenos podataka, uključujući uređaje za napajanje,
hlađenje i posluživanje računala,

- terminalska periferija,

- zgrade za smještaj postrojenja i uredaja, radionice, skladišta te
zgrade za smještaj djelatnika u funkciji stabilnih postrojenja,

- ostali uređaji i oprema (građevinski strojevi, dizalice, utovarivači,
specijalna željeznička vozila, vagoni za istovar tučenca
i šljunka, osobna, terenska i teretna cestovna vozila i prikolice u funkciji
održavanja i izgradnje stabilnih postrojenja),

- poslovni i pogonski inventar,

- zemljište na kojem su izgrađena željeznička stabilna postrojenja.

Članak 8.

Ne smatraju se željezničkim stabilnim postrojenjima, u smislu
ovog Pravilnika, željeznička stabilna postrojenja koja pripadaju
radionicama za održavanje i izgradnju vagona i lokomotiva, lokomotivskim
depoima i privatnim kolosijecima.

Članak 9.

Ovaj Pravilnik stupa na snagu danom objave u "Narodnim novinama".

Klasa: 011-01/94-02/85

Urbroj: 530-01-94- l

Zagreb, 29. prosinca 1994.

Ministar pomorstva, prometa i veza

**Ivica Mudrinić, dipl. ing.** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 5/1995-63
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)